સ્વામીજી એ દિવસે બપોર પછીના સમયમાં બોલવા માટે ઊભા થયા હતા. અન્ય પ્રતિનિધિઓ પોતાના તૈયાર ભાષણો વાંચી ગયા હતા પરંતુ સ્વામીજીએ એવી કોઇ તૈયારી કરી ન હતી. કમિટીના ડૉ. બેરોઝે પરિચય આપ્યા બાદ સ્વામીજીએ સરસ્વતી સ્તુતિ કર્યા બાદ પોતાના વકતવ્યની શરૂઆત આ શબ્દો વડે કરી... “મારા અમેરિકન ભાઇઓ અને બહેનો...” સ્વામીજી આ શબ્દોથી આગળ કશુ બોલે તે પહેલા જ હાજર રહેલા પ્રતિષ્ઠિત પ્રેક્ષકોએ તાળીઓનો ગળગળાટ શરૂ કર્યો જે આગળની પુરી બે મિનિટ સુધી થંભવાનો ન હતો. ગળગળાટ વધુ ચાલ્યો હોવાનુ મુખ્ય કારણ એ હતુ કે અમેરિકનોએ આ પ્રકારનો સંવાદ પહેલી વાર સાંભળ્યો હતો, તેઓ તો લેડીઝ એન્ડ જેન્ટલમેન સાંભળવાને જ ટેવાયેલા હતા, આ પ્રકારનુ સ્નેહભર્યો સંવાદ અન્ય વ્યક્તિ દ્વારા તેઓએ પ્રથમવાર જ સાંભળ્યો હતો .